**เรื่อง  การดื้อยาของแบคทีเรียในผู้ป่วย ปี 2561-2562ของโรงพยาบาลสมเด็จจังหวัดกาฬสินธุ์**

**บทคัดย่อ**

โรงพยาบาลสมเด็จ จังหวัดกาฬสินธุ์ เป็นโรงพยาบาลชุมชนขนาด 90 เตียง มีการส่งเพาะเชื้อแบคทีเรียจากตัวอย่างส่งตรวจของผู้ป่วยที่มารับบริการ เช่น เสมหะ ปัสสาวะ หนอง เลือด อุจจาระ และน้ำเจาะจากส่วนต่างๆของร่างกาย ของผู้ป่วยนอก และ ผู้ป่วยใน จากการศึกษาข้อมูลย้อนหลังพบว่า ในแต่ละปีจำนวนการส่งสิ่งส่งตรวจเพาะเชื้อแบคทีเรียมีมากขึ้น และมีเชื้อแบคทีเรียดื้อยาเพิ่มมากขึ้น ในปีงบประมาณ 2562 จึงมีการ ศึกษาสถานการณ์การติดเชื้อดื้อยาในโรงพยาบาลสมเด็จ จังหวัดกาฬสินธุ์ โดยรวบรวมผลเพาะเชื้อทั้งหมดของโรงพยาบาลสมเด็จ ตั้งแต่ ปีงบประมาณ 2561 - 31 มีนาคม 2562 เพื่อให้ทุกฝ่ายได้ตระหนักถึงความสำคัญของสถานการณ์การการติดเชื้อดื้อยาต้านจุลชีพที่เกิดในโรงพยาบาลสมเด็จ เช่นการใช้ยาต้านจุลชีพในผู้ป่วยติดเชื้อแบคทีเรียอย่างเหมาะสม การตามผู้ป่วยนอกมาพบแพทย์อย่างรวดเร็ว และหาแนวทางการติดตามป้องกันป้องกันเชื้อดื้อยาในโรงพยาบาลอย่างมีระบบและมีคุณภาพ ผลสรุปพบว่าปีงบประมาณ 2561 มีสิ่งส่งตรวจส่งเพาะเชื้อจากทุกระบบจำนวน 3,014 ตัวอย่าง พบเชื้อ 431 ตัวอย่าง(ร้อยละ 14.30 ) จำนวนเชื้อที่พบคือ 435 Isolates เป็นเชื้อแบคทีเรียที่ดื้อยาจำนวน 70 Isolates(ร้อยละ 14.32) เชื้อที่พบมากได้แก่ Klebsiella pneumonia CRE(ร้อยละ15.71), Escherichai coli MDR(ร้อยละ14.23), Acinetobacter banmannii MDR,CoRo(ร้อยละ11.43) และปีงบประมาณ 2562(ข้อมูล ณ วันที่ 31 มี.ค.)มีสิ่งส่งตรวจส่งเพาะเชื้อจากทุกระบบจำนวน 2,006 ตัวอย่าง พบเชื้อ 353 ตัวอย่าง(ร้อยละ 17.60) จำนวนเชื้อที่พบคือ 364 Isolates เป็นเชื้อแบคทีเรียที่ดื้อยาจำนวน 63 Isolates(ร้อยละ 17.31 ) เชื้อที่พบมากได้แก่ Acinetobacter banmannii MDR, (ร้อยละ 19.01), Escherichai coli MDR(ร้อยละ 19.01), Escherichai coli CRE (ร้อยละ 7.9), และ Pseudomonas aeruginosa MDR(ร้อยละ 6.35)